SV Wehen

SV Wehen is 'n Duitse sokkervereniging uit die dorp Taunusstein in die deelstaat Hessen, naby die stad Wiesbaden. Wehen is 'n buurt van Taunusstein en was voor 1971 'n onafhanklike dorp.

Die vereniging is op 1 Januarie 1926 met 39 lede opgerig. In 1933 is die klub opgehef deur die Nazi-regime, maar dis in 1946 heropgerig.

Wehen het vir jare in die lae ligas meegeding, maar die klub se opmars het begin toe Heinz Hankammer van BRITA-waterfiltreringsisteme as hoofborg en voorsitter oorgeneem het. In 1982 was die klub nog in die kreisliga van Wiesbaden en in 1996 word die Regionalliga die eerste keer gehaal, die derde vlak van Duitse sokker. In 2005 is promosie na die 2. Bundesliga met slegs een punt gemis.

Die klub verwag om in 2007 promosie na die 2. Bundesliga te kry en as gevolg hiervan beplan die klub om sy stadion op te gradeer. Verder wil die klub ook na Wiesbaden verskuif om 'n meer volhoubare basis te skep vir 'n voltydse professionele sokkerspan.

Vanaf Augustus 2007 sal die Stadion an der Berliner Straße in Wiesbaden as tuisveld gebruik word. Hierdie stadion het 'n kapasiteit van 12 000 en is ook die tuisveld van SV Wiesbaden, wat tans in die Landesliga meeding. Intussen word onderhandel om 'n nuwe stadion saam met die nabygeleë FSV Mainz 05 op te rig met 'n kapasiteit van 30 000 tot 35 000. Indien die onderhandelinge nie realiseer nie, sal die klub 'n nuwe sokkerstadion in Wiesbaden oprig.

 Onlangse ligaposisionering 
 1987-88	(IV)	Landesliga Hessen-Sentraal	5de
 1988-89	(IV)	Landesliga Hessen-Sentraal	1ste
 1989-90	(III)	Am.Oberliga Hessen	4de
 1990-91	(III)	Am.Oberliga Hessen	4de
 1991-92	(III)	Am.Oberliga Hessen	4de
 1992-93	(III)	Am.Oberliga Hessen	4de
 1993-94	(III)	Am.Oberliga Hessen	4de
 1994-95	(III)	Regionalliga Suid	17de
 1995-96	(IV)	Oberliga Hessen		9de
 1996-97	(IV)	Oberliga Hessen		1ste
 1997-98	(III)	Regionalliga Suid	13de
 1998-99	(III)	Regionalliga Suid	6de
 1999-00	(III)	Regionalliga Suid	14de
 2000-01	(III)	Regionalliga Suid	11de
 2001-02	(III)	Regionalliga Suid	6de
 2002-03	(III)	Regionalliga Suid	7de
 2003-04	(III)	Regionalliga Suid	7de
 2004-05	(III)	Regionalliga Suid	3de
 2005-06	(III)	Regionalliga Suid	3de
 2006-07	(III)	Regionalliga Suid
 2007-08        (II)    2. Bundesliga

 Eksterne skakels 
 Amptelike klubblad
 Abseits Guide to German Soccer

 3. Liga 2010/11-seisoen  
Rooiwit Ahlen - SV Babelsberg 03 - 1. FC Heidenheim 1846 - FC Hansa Rostock - Kickers Offenbach - FC Rooiwit Erfurt - SpVgg Unterhaching - FC Bayern München II - SV Sandhausen - VfB Stuttgart II - Eintracht Brunswyk - TuS Koblenz - Dynamo Dresden - SV Wacker Burghausen - SV Wehen - VfR Aalen - SSV Jahn Regensburg - FC Carl Zeiss Jena - SV Werder Bremen II - 1. FC Saarbrücken

Wehen
Kategorie:Wiesbaden